**7. Kőzettani és Geokémiai Vándorgyűlés  
  
Itt az idő!**

**– a hazai geokronológia múlja, jelene és jövője –**

**Debrecen, 2016. szeptember 22-24.  
  
második körlevél**

[Az on-line jelentkezés itt érhető el.](http://www.foldtan.hu)

**2016. szeptember 22-24. között immáron hetedszerre kerül megrendezésre a Kőzettani és Geokémiai Vándorgyűlés, a kőzettannal, geokémiával és társtudományaival foglalkozó magyar geológusok legrangosabb szakmai összejövetele. Szakítva az eddigi hagyományokkal, a konferencia második napján nem hagyományos terepgyakorlatra, hanem laborlátogatásokra kerül sor (szigorúan kalapács nélkül), a szervező MTA Atommagkutató Intézet és Isotoptech Kft. laboratóriumaiban. Célunk, hogy az intézetben rejlő – eddig a geológusok számára kevésbé ismert – analitikai, anyagvizsgálati és módszereket bemutassuk és bemutatkozzunk. A terepi program elhagyása lehetőséget teremt a poszterszekció idejének kiterjesztésére és egy elmélyültebb szakmai konzultációra is. Idei plenáris előadásaink – a helyi adottságokra való tekintettel – a geokronológia hazai fejlődésére és az Alföld aljzata megismerésnek új eredményeire fókuszálnak.**

**Regisztráció:**

Regisztrálni elektronikus úton lehet a Magyarhoni Földtani Társulat honlapján (<http://www.foldtan.hu)>. A jelentkezés határideje 2016. július 5. A regisztráció a részvételi díj befizetésével válik véglegessé, aminek határideje 2016. július 5. A részvételi díj befizetésének módjáról hamarosan újabb tájékoztatást küldünk.

**A konferencia folyamatosan frissülő hivatalos honlapja:** <https://indico.atomki.mta.hu/event/3/>  
  
**Részvételi díj: A részvételi díj 35.000.- Ft Társulati tagoknak, (Társulaton kívülieknek 42.000.- Ft) ami magába foglalja a 2 éjszakára szóló szállást, a két reggelit és vacsorát, a három ebédet, a kávészünetek ellátását, a rendezési költségeket, a konferenciakötetet. A regisztrációs adatlapon kérjük, jelezzék, hogy milyen címre kérik a számlát kiállítani!**

**Az intézmények felé történő elszámolás megkönnyítése érdekében a részvételi díjról két számla készül. A számlázási lehetőségek a következők:**

***1. Szállásdíj:* 6.900 Ft/éj+200 Ft (IFA), két éjszakára 14.200 Ft.**

**a, Díjbekérő kiküldése után díjfizetés a szálloda részére közvetlenül átutalással. A számlát a konferencia végén kapja meg a résztvevő.**

**b, Fizetés helyben, számla ellenében.**

**c, Fizetés utólag átutalással, számla ellenében.**

***2. Részvételi díj*: 20.800 Ft**

**Díjbekérő kiküldése után díjfizetés az Isotoptech Zrt. részére. A számlát két példányban, fizetés után, postai úton juttatjuk el a megadott címre.**

**A részvételi díjat legyenek kedvesek utalják el az ISOTOPTECH Zrt. Erste Banknál vezetett  
11600006-00000000-17569794 számú számlájára. Kérem az számlázással és a számlaküldéssel kapcsolatos adatokat küldjék el a** [**veresmihaly@isotoptech**](mailto:veresmihaly@isotoptech.hu)**.hu címre is!**

**A részvételi díj befizetésének határideje: 2016. július 5. A támogatási lehetőségek szűkössége miatt a konferencián csak az első 60 jelentkező számára tudjuk a 35.000 Ft-os részvételi díjat biztosítani. A később jelentkezőknek a teljes (42.000 Ft-os) díjat vagyunk kénytelenek felszámolni.**

**Összefoglaló/abstract:**

A vándorgyűlés anyagából, a korábbi évek színvonalának megfelelően, igényes kivitelű, színes ábrákat és fotókat is tartalmazó, ISBN számmal ellátott konferencia kötet készül. Az előadások összefoglalóját 4 oldalas formátumban mutatjuk be (ez konferencia-közleménynek számít), ami mellett lehetőség van rövid, 1 oldalas kivonat elkészítésére is.

A [formátum](http://www.foldtan.hu/portal_engine/shpicszr.php?projekt=PR66&node=3112622&type=dl) letölthető az MFT honlapjáról és a konferencia [hivatalos honlapjáról](https://indico.atomki.mta.hu/event/3/). Kérjük, ezt a sablont használják az abstract összeállítása során! Az ábrákat, táblázatokat egyesével, külön-külön file-ként legyenek szívesek csatolni a sablonban található egy- illetve kéthasábos szélességű téglalapot (magasságát igény szerint méretezve) üresen helyezzék a szövegtestbe oda, ahova a képet, ábrát, táblázatot szánják! Kérjük, ügyeljenek az ábraaláírások, a szövegközi hivatkozások és a hivatkozások jegyzéke formátumára!

A vándorgyűlésen a 15 percesre tervezett előadásokat a szervezők választják ki, ami mellett kiemelt figyelmet szánunk a rövid szóbeli, képes bemutatóval sorra kerülő posztereknek. A bemutatókat értékeljük és a legkiválóbb fiatal szakembert előadói díjban részesítjük.

**Ahhoz, hogy a konferencia kötet a vándorgyűlésre készen legyen, kérünk minden részvevőt, hogy összefoglalóját a megadott formátumban, legkésőbb 2016. június 25-ig küldje el a** [7kgvgy@gmail.com](mailto:7kgvgy@gmail.com) **e-mail címre!**

**Helyszín:**  
  
Debrecen, Atommagkutató Intézet. Az intézet [honlapja](http://atomki.hu/) valamint további segítség a megközelíthetőséghez [itt](http://atomki.hu/alapinformaciok) érhető el. A szállás a Nagyerdő mellett, kellemes zöldöves környezetben, a [Postás Üdülő-Hotelben](http://postasudulo.5mp.eu/web.php?a=postasudulo) lesz, ahol 2-3-4 ágyas apartmanok várják a résztvevőket reggelivel és welnessrészleggel.

A helyszín megközelítése egyénileg történik, a vendégek autói a Postás Üdülő udvarán parkolhatnak.

Az Atommagkutató Intézet és a szálláshely közötti távolság 850 m, gyalog 10 perc. Akinek ez a távolság gondot jelentene, kérem, előre jelezze [e-mailben](mailto:7kgvgy@gmail.com).

**Ízelítő a laborlátogatás programjából:**

* **Nemesgáz laboratórium I.** (K/Ar és Ar/Ar kormeghatározás – Benkó Zsolt)
* **Nemesgáz laboratórium II. (Vízkor meghatározás, vulkáni exhalációk nemesgáz összetételének vizsgálata, stb. – Palcsu László)**
* **AMS laboratórium (Radiokarbon kormeghatározás –Molnár Mihály)**
* **EMPA Pásztázó proton mikroszonda (nyomelemek vizsgálata, archeometria – Kertész Zsófia)**
* **LA-ICP-MS (ritkaföldfémek meghatározása, U/Pb kormeghatározás, környezetanalitika – Braun Mihály)**
* **Új gyorsítócentrum (Tandetron) – Kertész Zsófia**

**Érdeklődés:**

[benko.zsolt@atmki.mta.hu](mailto:benko.zsolt@atmki.mta.hu), vagy a [7kgvgy@gmail.com](mailto:7kgvgy@gmail.com) e-mail címen.

**Szervező Bizottság:**

Benkó Zsolt, Palcsu László, Szepesi János, Veres Mihály (Isotoptech Kft.), Braun Mihály, Molnár Mihály, Kertész Zsófia, Pécskay Zoltán

**Kiemelt támogatóink:**

  

**Laborexport Kft.** Labortechnikai berendezések, műszerek, bútorok forgalmazása, szervizelése, valamint tanácsadás

**Grimas Kft.** Gépipari anyagvizsgálattal, anyagvizsgálati gépek kereskedelmével foglalkozó cég.

**Isotoptech Kft.** Környzetanalitikai kutatással és fejlesztéssel foglalkozó cég.